《与龄叟》
宋代·陈著

几年西崦寺，门藓路交藤。
龙象开禅席，钟鱼张法镫。
领徒耕趁雨，对客句裁冰。
我亦相忘者，慈云得屡登。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。